pythainlp/thai-wiki-dataset-v3 huggingface dataset:
เมมโมรี่ รักหลอน

เมมโมรี่ รักหลอน เป็นภาพยนตร์ไทยแนวสยองขวัญ/โรแมนติก/ดราม่า ที่ออกฉายเมื่อวันที่ 15 พฤษภาคม พ.ศ. 2551 ซึ่งภาพยนตร์เรื่องนี้ไม่เหมาะสมสำหรับบุคคลอายุต่ำกว่า 20 ปี ต้องตรวจบัตรประชาชนก่อนชมหนังเท่านั้น นำแสดงโดย ใหม่ เจริญปุระ, อนันดา เอเวอร์ริ่งแฮม, ซัน คัมภิรานนท์, ภารุจีร์ เข็มสวัสดิ์, ราชวัติ ขลิบเงิน, อดุลย์ ดุลยรัตน์  กำกับโดยต่อพงศ์ ตันกำแหง สร้างโดย เอ.จี. เอ็นเตอร์เทนเม้นท์ กับคำโปรยโฆษณาว่า "รักไม่มีวันตาย" ทำรายได้รวม 30 ล้านบาท
เรื่องย่อ
เรื่องราวแห่งความรักระหว่าง อิงอร (สิริวิมล เจริญปุระ หรือ ใหม่ เจริญปุระ) กฤช (อนันดา เอเวอร์ริ่งแฮม) และ แพร (ซัน คัมภิรานนท์) เด็กหญิงวัย 7 ขวบ เกิดขึ้นในสถานการณ์บีบบังคับ เมื่ออิงอรจำยอมพาแพร ซึ่งเป็นลูกสาวไปพบกฤชเพื่อวินิจฉัยอาการป่วย กฤชเป็นแพทย์หนุ่มที่มีแต่ความหดหู่อาลัยในชีวิต และนั่นเป็นครั้งแรกที่กฤชได้พบกับอิงอรและแพรเด็กสาวที่น่าสงสาร
ในระหว่างการรักษา อิงอรปฏิเสธคำวินิจฉัยของกฤชโดยตลอด ด้วยความหวงกลัวจะมีใครมาพรากลูกไปจากตน อิงอรจึงปฏิเสธที่จะให้แพรมาพักรักษาตัวที่โรงพยาบาลตามคำแนะนำของกฤช ด้วยความที่แพรอายุใกล้เคียงกับลูกของกฤช ทำให้กฤชรู้สึกสงสารและผูกพันเป็นพิเศษ จึงเป็นเหตุผลที่กฤชยอมไปรักษาแพรที่บ้าน
เมื่อกฤชเข้าไปใกล้ชิดกับครอบครัวนี้มากขึ้น กฤชกลับรู้สึกว่าอิงอรเหมือนเป็นคนที่เขาค้นหามาตลอด ทุกครั้งที่อยู่ใกล้ ไฟแห่งราคะพร้อมที่ลุกโชน ในขณะที่อิงอรเป็นหญิงม่ายที่เติบโตมาจากห้วงบาปแห่งชีวิต เปรียบผู้ชายดั่งสัตว์ที่มีผู้หญิงไว้เพียงบำบัดความใคร่ จึงจำเป็นที่จะต้องปกป้องลูกของตนจากผู้ชายทั้งปวง แพรจึงเป็นเพียงเด็กน้อยที่ในชีวิตไม่เคยมีใครอื่นนอกจากแม่
ด้วยความรักและเอ็นดูที่กฤชมีต่อแพร ทำให้อิงอรเริ่มมีความรู้สึกที่ดีกับกฤชแบบที่ไม่เคยรู้สึกกับผู้ชายคนใดมา ก่อน แต่เมื่อความสัมพันธ์ของเขาทั้งสองเพิ่มมากขึ้นเท่าไร กำแพงแห่งความกลัวของอิงอรกลับยิ่งเพิ่มสูงขึ้นเท่านั้น
การเปลี่ยนแปลงอย่างฉับพลันทางอารมณ์ที่เกรี้ยวกราดของอิงอร การเลี้ยงลูกที่ประหลาดกว่าที่คนทั่วไปคิดจะทำ สิ่งหนึ่งที่กฤชสัมผัสได้จากความสัมพันธ์ที่เกิดขึ้นในครอบครัวนี้ คือความรักที่ไม่ปกติชวนผวาได้ตลอดเวลา สาเหตุเกิดจากอะไร เกิดจากใคร นั่นเป็นเรื่องที่กฤชต้องหาคำตอบ
== คำวิจารณ์ ==
นิตยสารฟิล์มแมกซ์ วิจารณ์ไว้ว่า "เมมโมรี่ รักหลอน เป็นหนังที่แค่หนังถ่ายสวย ที่ความสวยของหนัง กลบหมดซึ่งทุกสิ่งทุกอย่าง โดยเฉพาะอย่างยิ่ง บทภาพยนตร์ที่พยายามมากเกินไป ในการที่จะเขียนออกมาให้ดูฉลาด"
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
ภาพยนตร์ไทย
ภาพยนตร์ที่ออกฉายในปี พ.ศ. 2551
จิรกิติยา บุญครองทรัพย์

จิรกิติยา บุญครองทรัพย์ (เกิด 26 พฤศจิกายน พ.ศ. 2526) ชื่อเล่น หมิง นางสาวไทย ประจำปี พ.ศ. 2546 เป็นนางสาวไทยคนที่ 40 ต่อมาได้เป็นนักแสดงและพิธีกรชาวไทย
การศึกษา อนุบาล 1-2 โรงเรียนอนุบาลเซนต์จอห์น อนุบาล 3 โรงเรียนอนุบาลรัศมี ประถม- มัธยมต้น โรงเรียนเซนต์ฟรังซีสซาเวียร์คอนแวนต์ มัธยมปลาย โรงเรียนเตรียมอุดมศึกษา ระดับปริญญาตรี สาขาวิชาการละคร คณะศิลปกรรมศาสตร์ มหาวิทยาลัยธรรมศาสตร์ และ ระดับปริญญาโท คณะจิตวิทยา จุฬาลงกรณ์มหาวิทยาลัย ขณะกำลังศึกษาชั้นปีที่ 1 เข้าประกวดนางงามได้เป็นนางสาวไทย ปี พ.ศ. 2546 เริ่มเข้าเป็นพิธีกรเป็นครั้งแรกตอนหลังมาเป็นนักแสดง ต่อมาเข้ามาได้เป็นนักแสดงของ ช่อง 3 หมิงยังเป็นผู้เข้าแข่งขันในรายการซูเปอร์สตาร์ ที่สุดแห่งดาว ในฤดูกาลที่ 2
== ข้อมูล ==
ชื่อ จิรกิติยา
นามสกุล บุญครองทรัพย์
ชื่อเล่น หมิง
วันเกิด 26 พฤศจิกายน พ.ศ. 2526
ส่วนสูง 165 ซ.ม.
น้ำหนัก 47 ก.ก.
== ครอบครัว ==
คุณพ่อ สมศักดิ์ บุญครองทรัพย์
คุณแม่ ศุภรัสมิ์ บุญครองทรัพย์
น้องชาย ธีรุตมิ์ บุญครองทรัพย์
== การศึกษา ==
อนุบาล 1-2 โรงเรียนอนุบาลเซนต์จอห์น
อนุบาล 3 โรงเรียนอนุบาลรัศมี
ประถม โรงเรียนเซนต์ฟรังก์
มัธยมต้น โรงเรียนเซนต์ฟรังซิสซาเวียร์คอนแวนต์
มัธยมปลาย โรงเรียนเตรียมอุดมศึกษา
ปริญญาตรี คณะศิลปกรรมศาสตร์ มหาวิทยาลัยธรรมศาสตร์
ปริญญาโท คณะมนุษยศาสตร์ มหาวิทยาลัยรามคำแหง
== ผลงานพิธีกร ==
พิธีกร รายการเมืองไทยแฟนซี ทางททบ.5
พิธีกร รายการคุยกันทันข่าวบันเทิง ทางททบ.5
พิธีกร รายการไอ สไตล์ ทาง ไอทีวี
พิธีกร รายการร้านชำยามเช้า ทาง ไอทีวี
พิธีกร รายการทูบีนัมเบอร์วันวาไรตี้ ทาง สถานีวิทยุโทรทัศน์แห่งประเทศไทย สทท.
พิธีกร คุยข่าวซอกแซก ทาง จีเอ็มเอ็ม 25
== ผลงาน ==
=== ละครโทรทัศน์ ===
=== หนังวีซีดี ===
พระสุพรรณกัลยา
== มิวสิกวีดีโอ ==
== แข่งขัน ==
หมิงเข้าแข่งขัน รายการซูเปอร์สตาร์ ที่สุดแห่งดาว ในฤดูกาลที่ 2
เข้าแข่งขันในรายการ ยกสยาม ๑๐ ข้อ ร่วมกับ กระแต ศุภักษร และสามารถพิชิตเงินรางวัล 1 ล้านบาทได้
== อ้างอิง ==
หมิง ชาลิสา บุญครองทรัพย์ http://woman.sanook.com
นางสาวไทย
นักแสดงชาวไทย
พิธีกรชาวไทย
บุคคลจากจังหวัดลำปาง‎‎
บุคคลจากโรงเรียนเซนต์ฟรังซีสซาเวียร์คอนแวนต์
บุคคลจากโรงเรียนเตรียมอุดมศึกษา
บุคคลจากคณะศิลปกรรมศาสตร์ มหาวิทยาลัยธรรมศาสตร์
บุคคลจากคณะจิตวิทยา จุฬาลงกรณ์มหาวิทยาลัย
บุคคลจากโรงเรียนเซนต์จอห์น
นางงามไทย
กู้วิกฤตป่วน สวนผักชุลมุน

ภาพยนตร์เรื่อง กู้วิกฤตป่วน สวนผักชุลมุน (ภาษาอังกฤษ:Wallace & Gromit: The Curse of the Were-Rabbit) ฉายเมื่อวันที่ 14 ตุลาคม ค.ศ. 2005 สร้างโดย ดรีมเวิร์กสแอนิเมชัน
ภาพยนตร์ได้รับรางวัลชนะเลิศ รางวัลออสการ์ สาขาภาพยนตร์แอนิเมชันยอดเยี่ยม ในงานประกาศผลรางวัลออสการ์ ครั้งที่ 78
== ดูเพิ่ม ==
Official UK site 
Official U.S. site
สยามโซน
ภาพยนตร์แอนิเมชัน
ภาพยนตร์ที่ออกฉายในปี พ.ศ. 2548
ธนา สุทธิกมล

ธนา อาจาริยางกูล (เกิด 10 ธันวาคม พ.ศ. 2519) เป็นที่รู้จักในชื่อ ธนา สุทธิกมล ชื่อเล่น ออย เป็นนักร้องและนักแสดงชาวไทย มีผลงานอัลบั้มเพลงในนามคู่ดูโอ ลิฟท์กับออย ร่วมกับสุพจน์ จันทร์เจริญ  มีผลงานอัลบั้มชุดแรกคือ อัลบั้ม Lift & Oil และมีผลงานชุดที่โด่งดังคือ Lift & Oil รมณ์บ่จอย นอกจากนั้นยังมีผลงานเพลงอื่นอย่าง ซุปเปอร์ทีน (รวมศิลปิน), สนามเด็กเต้น, ZOO-A-HA, รวมเพลงประกอบภาพยนตร์ 18-80 เพื่อนซี้ไม่มีซั้วปาฏิหาริย์โอม+สมหวัง, เพลบอยส์ และ DER-TAA-2 (เดอ-แต่-ทู)
ผลงานการแสดงมีละครเรื่อง ปีหนึ่งเพื่อนกันและวันอัศจรรย์ของผม, หวานใจ, ผยอง, รักสลับขั้ว, ไฟสิ้นเชื้อ, รหัสหัวใจ, โซ่เสน่หา, เพลิงพายุ, คนละวัยหัวใจเดียวกัน ส่วนผลงานภาพยนตร์มีผลงานอย่างเรื่อง เด็กระเบิดยืดแล้วยึด และ 18-80 เพื่อนซี้ไม่มีซั้วฯ'
== ประวัติ ==
ธนา สุทธิกมล  มีชื่อจริงว่าธนา อาจาริยางกูล มีมารดาชื่อวาสนา สุทธิกลม สำเร็จการศึกษาระดับมัธยมศึกษาตอนต้นจากโรงเรียนราชสีมาวิทยาลัย จังหวัดนครราชสีมา, ระดับมัธยมศึกษาตอนปลายจากโรงเรียนโพธาวัฒนาเสนี จังหวัดราชบุรี และระดับปริญญาตรี คณะนิเทศศาสตร์ มหาวิทยาลัยเกริก
== ชีวิตส่วนตัว ==
ธนาสมรสกับรวรีย์ ทองคำกูล  โดยมีพิธีหมั้น เข้าพิธีรดน้ำสังข์ และจัดเลี้ยงฉลองมงคลสมรสในวันเดียวกันเมื่อวันที่ 16 พฤศจิกายน พ.ศ. 2556 มีบุตรธิดาคือ อรีนา อาจาริยางกูล แต่เมื่อปลายปี พ.ศ. 2564 ทั้งคู่ได้เลิกรากัน
==ผลงาน==
=== ละครโทรทัศน์ ===
=== ซิตคอม ===
จ่าเริง เซิ้งยับ (2559-2560) รับบทเป็น จ่าเริง
รับแซ่บ MY BOSS (2558) รับบทเป็น นันทเดช ทางช่อง ทรูโฟร์ยู
ระเบิดเถิดเทิงลั่นทุ่ง (2553-2555) รับบทเป็น ขุน ออกอากาศทาง ช่อง 5
=== ภาพยนตร์ ===
เด็กระเบิดยืดแล้วยึด
เจนนี่ กลางวันครับ กลางคืนค่ะ ! (รับเชิญ)
18-80 เพื่อนซี้ไม่มีซั้ว
กาเหว่าที่บางเพลง
ปาฏิหาร์ย์ โอม สมหวัง
ผีเลี้ยงลูกคน
เพื่อนกันเฉพาะวันพระ
หอแต๋วแตกแหวกชิมิ
Love Summer รักตะลอนออนเดอะบีช
ปล้นนะยะ 2 อั๊ยยยย่ะ
ฤดูที่ฉันเหงา
=== หนังวีซีดี ===
เปิดโป(ร)ง (ภาพยนตร์ VCD ในโครงการ RS Telemovie)
=== มิวสิควิดีโอ ===
ความรัก ของ ออย ธนา เพลงประกอบภาพยนตร์ 18-80 เพื่อนซี้ไม่มีซั้ว
รักแรก ของ ออย ธนา เพลงประกอบภาพยนตร์ 18-80 เพื่อนซี้ไม่มีซั้ว
หวานใจ ของ ออย ธนา เพลงประกอบละคร หวานใจ
ไม่อยู่ในสายตา ของ ดัง พันกร
ที่สุดของหัวใจ ของ ต้อม เรนโบว์
ไม่รัก จำได้ ของ เนโกะ จัมพ์
เหตุเกิดจากความเหงา ของ Emotion Town  (ร่วมกับ ชมพู่ อารยา เอ ฮาร์เก็ต)
รักแพ้ แม้ใกล้ชิด ของ แก้ม เดอะสตาร์ (ร่วมกับ เจี๊ยบ โสภิตนภา ชุ่มภาณี และ แป้ง อรจิรา แหลมวิไล)
รอได้ไหม ของ สุทธิดา เกษมสันต์ ณ อยุธยา
ร้องไห้หาพ่อเธอหรือ ของ เท่ง เถิดเทิง
คนในนิยาย ของ DREAMS
นารีพิฆาต ของ ดัง พันกร
=== รางวัล ===
Drama Awards 2019 นักแสดงชายแห่งปี
== อ้างอิง ==
== แหล่งข้อมูลอื่น ==
บุคคลจากจังหวัดราชบุรี‎
บุคคลจากโรงเรียนราชสีมาวิทยาลัย
บุคคลจากคณะนิเทศศาสตร์ มหาวิทยาลัยเกริก
นักร้องชายชาวไทย
นักแสดงชายชาวไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21
ศิลปินสังกัดอาร์เอส
บุคคลจากโรงเรียนโพธาวัฒนาเสนี
กลุ่มอาการตอบสนองต่อการอักเสบทั่วร่างกาย

ในทางการแพทย์ กลุ่มอาการตอบสนองต่อการอักเสบทั่วร่างกาย (systemic inflammatory response syndrome) หรือ SIRS เป็นภาวะการอักเสบของทั้งร่างกายโดยไม่ระบุสาเหตุของการติดเชื้อ นับเป็นภาวะฉุกเฉินทางการแพทย์
== นิยามของ SIRS ==
เกณฑ์ของกลุ่มอาการตอบสนองต่อการอักเสบทั่วร่างกายกำหนดขึ้นในปี ค.ศ. 1992 ซึ่งแพทย์จะจัดว่าผู้ป่วยมีกลุ่มอาการตอบสนองต่อการอักเสบทั่วร่างกายต่อเมื่อมีอาการเข้าเกณฑ์ดังกล่าวอย่างน้อย 2 ข้อ
อัตราหัวใจเต้น มากกว่า 90 ครั้งต่อนาที
อุณหภูมิร่างกายน้อยกว่า 36 หรือมากกว่า 38 องศาเซลเซียส
อัตราหายใจเร็ว (tachypnea) คือมากกว่า 20 ครั้งต่อนาที หรือมี PaCO2 น้อยกว่า 4.3 kPa (32 mm Hg) ในการวัด blood gas
เม็ดเลือดขาว (ภาวะเม็ดเลือดขาวมากเกิน (leukocytosis) หรือมากกว่า 12000 เซลล์/ลบ.มม.) (ภาวะเม็ดเลือดขาวน้อยเกิน (leukopenia) 9 หรือ > 12 x 109 เซลล์/ลิตร) หรือมีนิวโตรฟิลตัวอ่อนมากกว่า 10%
== ความแตกต่างระหว่าง SIRS และภาวะพิษเหตุติดเชื้อ ==
มีคำที่มักจะใช้สับสนระหว่างกลุ่มอาการตอบสนองต่อการอักเสบทั่วร่างกาย (SIRS) และภาวะพิษเหตุติดเชื้อ (sepsis) SIRS ซึ่งมีสาเหตุมาจากการติดเชื้อที่สงสัยหรือที่ทราบได้นั้นคือภาวะพิษเหตุติดเชื้อ
หรือกล่าวโดยสรุปว่า SIRS + การติดเชื้อ = ภาวะพิษเหตุติดเชื้อ 
== ภาวะแทรกซ้อนของ SIRS ==
ภาวะพิษเหตุติดเชื้อที่รุนแรง คือภาวะพิษเหตุติดเชื้อที่มีอวัยวะล้มเหลวตั้งแต่ 1 อวัยวะขึ้นไป
กลุ่มอาการตอบสนองต่อการอักเสบทั่วร่างกายทำให้เกิดกลุ่มอาการการทำหน้าที่ผิดปกติของหลายอวัยวะ (multiple organ dysfunction syndrome)
ความดันต่ำ (hypotension) เกิดจากการขยายตัวของหลอดเลือด
ช็อกเหตุปริมาตรเลือดน้อย (hypovolemic shock)
== สาเหตุของ SIRS ==
การบาดเจ็บ (trauma) ที่ร้ายแรง
ภาวะแทรกซ้อนของการผ่าตัด
ต่อมหมวกไตทำงานไม่เพียงพอ (Adrenal insufficiency)
สิ่งหลุดอุดหลอดเลือดของปอด (Pulmonary embolism)
ภาวะแทรกซ้อนของหลอดเลือดแดงเอออร์ตาโป่งพอง (aortic aneurysm)
กล้ามเนื้อหัวใจขาดเลือด (myocardial infarction)
การตกเลือด (hemorrhage)
การบีบรัดหัวใจ (cardiac tamponade)
แอนาฟิแล็กซิส (anaphylaxis)
การใช้ยาเกินขนาด
แผลไหม้
ตับอ่อนอักเสบเฉียบพลัน (acute pancreatitis)
ภูมิคุ้มกันบกพร่อง (immunodeficiency) เช่น เอดส์
== ดูเพิ่ม ==
ภาวะพิษเหตุติดเชื้อ (Sepsis)
ช็อก (Shock)
ช็อกเหตุพิษติดเชื้อ (Septic shock)
== อ้างอิง ==
== แหล่งข้อมูลอื่น ==
Bacteremia and Septic Shock (Merck Manual) - explains the usage of the terms bacteremia, septic shock, sepsis and septicemia.
กลุ่มอาการ
ความผิดปกติทางระบบภูมิคุ้มกัน
สาเหตุการเสียชีวิต
เวชบำบัดวิกฤต
ยูเซน โบลต์

ยูเซน เซนต์ลีโอ โบลต์ (Usain St Leo Bolt; เกิดวันที่ 21 สิงหาคม ค.ศ. 1986) เป็นอดีตนักวิ่งระยะสั้นชาวจาเมกา โดยได้รับการยอมรับว่าเป็นนักวิ่งที่ยิ่งใหญ่ที่สุดตลอดกาล เขาเป็นเจ้าของสถิติโลกในการวิ่ง 100 เมตร, 200 เมตร และประเภทวิ่งผลัด 4 × 100 เมตร
โบลต์เป็นผู้ชนะเหรียญทองโอลิมปิก 8 สมัย โดยเขาเป็นนักวิ่งคนเดียวที่คว้าแชมป์โอลิมปิก 100 เมตร และ 200 เมตร ในการแข่งขันกีฬาโอลิมปิก 3 ครั้งติดต่อกัน (2008, 2012 และ 2016)  นอกจากนี้เขายังได้รับรางวัลเหรียญทองวิ่งผลัด 4 × 100 สองรายการ  โดยเขาได้รับความสนใจไปทั่วโลกจากชัยชนะในการแข่งขันสองครั้งซึ่งทำลายสถิติโลกที่โอลิมปิกฤดูร้อน 2008
เขายังเป็นแชมป์โลก 11 สมัย โดยได้รับรางวัลแชมป์โลก 100 เมตร, 200 เมตร และวิ่งผลัด 4 × 100 เมตร ติดต่อกันตั้งแต่ปี 2009 ถึง 2015 ยกเว้นในปี 2011 ที่เขาออกตัวผิดพลาดในการแข่ง 100 เมตร เขาเป็นนักกีฬาที่ประสบความสำเร็จสูงสุดของกรีฑาชิงแชมป์โลก  โบลต์เป็นนักกีฬาคนแรกที่คว้าแชมป์โลกมากถึง 4 รายการในการวิ่ง 200 เมตร และเป็นหนึ่งในผู้ที่ประสบความสำเร็จมากที่สุดในระยะ 100 เมตร ด้วยแชมป์โลก 3 รายการ
== อ้างอิง ==
นักวิ่งระยะสั้น
ชาวจาเมกา
นักกรีฑาในโอลิมปิกฤดูร้อน 2008
นักกรีฑาในโอลิมปิกฤดูร้อน 2012
นักกีฬาเหรียญทองโอลิมปิก
ผู้เขียนอัตชีวประวัติชาวจาเมกา
นักกรีฑาในโอลิมปิกฤดูร้อน 2016
ซาโอริ คิมูระ

ซาโอริ คิมูระ (; เกิด 19 สิงหาคม ค.ศ. 1986) เป็นนักกีฬาวอลเลย์บอลหญิงทีมชาติญี่ปุ่น ซึ่งทำหน้าที่เป็นกัปตันทีมครั้งแรกในปี ค.ศ. 2013 และเป็นขวัญใจของกองเชียร์ชาวญี่ปุ่น อีกทั้งเธอยังรับใช้ทีมชาติญี่ปุ่นมานาน เห็นได้จากการเข้าแข่งขันของเธอในนามทีมชาติญี่ปุ่นที่อยู่ตั้งแต่สมัยโอลิมปิกฤดูร้อน 2004 และโอลิมปิกฤดูร้อน 2008
และเธอยังเป็นนักกีฬาวอลเลย์บอลหญิงทีมชาติญี่ปุ่นเพียงแค่คนเดียวที่มีโอกาสไปเล่นลีกอาชีพในตุรกีในนามสโมสร วาคีฟแบงก์ อิสตันบูล เมื่อวันที่ 10 กรกฎาคม ค.ศ. 2012 ก่อนที่ในวันที่ 3 มิถุนายน ค.ศ. 2013 จะย้ายสัญญามาอยู่กับสโมสร กาลาตาซาราย ไดกิน ในฤดูกาลตุรกีลีก 2013 ด้วยการเซ็นสัญญาค่าตัวเป็นเงิน 34 ล้านบาท ถือเป็นนักวอลเลย์บอลสัญชาติญี่ปุ่นที่มีค่าตัวสูงที่สุด
ซาโอริลำอาวงการวอลเลย์บอลเมื่อ ค.ศ. 2017
== ประวัติ ==
ซาโอริ คิมูระ ภูมิลำเนาเดิมอยู่ที่จังหวัดชิกะ ส่วนสูง 185 ซม. น้ำหนัก 65 กก. นอกจากนี้ เธอยังมีน้องสาวชื่อมิซาโตะ คิมูระ
== สโมสร ==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#CCCCCC"
| align="center"|สโมสร
| align="center"|ประเทศ
| align="center"|ปี
|- align=left
|ชิโมะกิตะซะวะ ไซโทสุ
|
|ค.ศ. 2002–2005
|-bgcolor="#EFEFEF" align=left
|โทเรย์แอร์โรส์
|
|ค.ศ. 2005–2012
|-
|วาคีฟแบงก์
|
|ค.ศ. 2012–2013
|-
|กาลาตาซาราย ไดกิน
|
|ค.ศ. 2013–2014
|-
|โทเรย์แอร์โรส์
|
|ค.ศ. 2014-2017
|-
|}
== ผลงาน ==
กีฬาวอลเลย์บอลในโอลิมปิก
ค.ศ. 2004: อันดับ 5
ค.ศ. 2008: อันดับ 5
ค.ศ. 2012: อันดับ 3
ค.ศ. 2016: อันดับ 5
ชิงแชมป์โลก
ค.ศ. 2006: อันดับ 6
ค.ศ. 2010: อันดับ 3
ค.ศ. 2014: อันดับ 7
วอลเลย์บอลเวิลด์คัพ
ค.ศ. 2003: อันดับ 5
ค.ศ. 2007: อันดับ 7
ค.ศ. 2011: อันดับ 4
ค.ศ. 2015: อันดับ 5
วอลเลย์บอลหญิงเวิลด์แกรนด์แชมป์เปี้ยนคัพ
ค.ศ. 2005: อันดับ 5
ค.ศ. 2009: อันดับ 4
ค.ศ. 2013: อันดับ 3
เอเชียนเกมส์
ค.ศ. 2006: อันดับ 2
วอลเลย์บอลหญิงชิงแชมป์เอเชีย
ค.ศ. 2003: อันดับ 2
ค.ศ. 2005: อันดับ 3
ค.ศ. 2007: อันดับ 1
ค.ศ. 2009: อันดับ 3
ค.ศ. 2011: อันดับ 2
ค.ศ. 2013: อันดับ 2
== หนังสือ ==
Saori ― ภาพถ่ายและความเรียงซาโอริ คิมูระ. นิฮงบุนกะพับลิชชิง. ค.ศ. 2011. ISBN 978-4890841950
232 days in Turkey ― หนังสือภาพซาโอริ คิมูระ. นิฮงบุนกะพับลิชชิง. ค.ศ. 2013. ISBN 978-4890842155
== ดูเพิ่ม ==
มิซาโตะ คิมูระ (น้องสาว)
== อ้างอิง ==
== แหล่งข้อมูลอื่น ==
木村沙織 オフィシャルブログ 「木村沙織のトルコ奮闘記」  Powered by Ameba（2012年9月7日 - ）
スポーツビズ 木村沙織公式プロフィール 
Vリーグ 公式プロフィール 
นักวอลเลย์บอลหญิงชาวญี่ปุ่น
นักกีฬาโอลิมปิกทีมชาติญี่ปุ่น
นักวอลเลย์บอลในโอลิมปิกฤดูร้อน 2004
นักวอลเลย์บอลในโอลิมปิกฤดูร้อน 2008
นักวอลเลย์บอลในโอลิมปิกฤดูร้อน 2012
นักกีฬาเหรียญทองแดงโอลิมปิก
บุคคลจากจังหวัดชิงะ
ผู้เล่นสโมสรวอลเลย์บอลโทเรย์แอร์โรส์ (ทีมหญิง)
คู่ซ่า ป่าระเบิด

คู่ซ่า ป่าระเบิด (Open Season) เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2006 กำกับโดยโรเจอร์ แอลเลอส์, จิล คัลตัน และแอนโทนี สแตกชี เขียนบทโดยสตีฟ เบนคิช, รอน ฟรีดแมน และแมท มอลดิน ผู้พากย์เสียงที่สำคัญได้แก่ มาร์ติน ลอร์เลนซ์ และแอชตัน คุชเชอร์ ภาพยนตร์มีเนื้อเรื่องเกี่ยวกับบู๊กซึ่งเป็นหมีกริซลีที่ถูกเลี้ยง เขาได้ร่วมมือกับกวางเขาเดียวที่ชื่อว่า เอลเลียต และสัตว์ป่าอื่น ๆ ในการเอาชนะมนุษย์นักล่าสัตว์
คู่ซ่า ป่าระเบิด เป็นภาพยนตร์เรื่องแรกที่ผลิตโดยโซนี่พิคเจอร์สแอนิเมชัน และออกฉายในโรงภาพยนตร์โดยโคลัมเบียพิคเจอร์สเมื่อวันที่ 29 กันยายน ค.ศ. 2006 ซึ่งภาพยนตร์ได้ฉายในรูปแบบไอแม็กซ์สามมิติ และวิดีโอเกมก็สามารถรองรับได้หลายแพลตฟอร์ม แม้ว่าภาพยนตร์จะถูกวิจารณ์ในหลายด้าน แต่ก็ประสบความสำเร็จในการทำเงิน โดยทำรายได้ถึง 200.8 ล้านดอลลาร์ เมื่อเทียบกับงบประมาณเพียง 85 ล้านดอลลาร์ ภาพยนตร์เรื่องนี้มีภาคต่ออีก 3 ภาค ได้แก่ คู่ซ่า ป่าระเบิด 2 (2008), คู่ซ่า ป่าระเบิด 3 (2010) และ คู่ซ่า ป่าระเบิด 4 (2015)
== เรื่องย่อ ==
2 คู่ซี้หน้าขน ที่บังเอิญต้องร่วมวีรกรรมหลบลูกปืนในป่าใหญ่ด้วยกัน บู๊ก (ให้เสียงโดย มาร์ติน ลอร์เลนซ์) หมีกริซลี่ร่างใหญ่ใจเสาะ ไร้ทักษะการอยู่รอดและไร้ความดุร้ายแบบที่สัตว์ป่าควรจะมี เพราะที่ได้รับการเลี้ยงดูแบบสัตว์เลี้ยงมาโดยตลอด กลับต้องมาติดแหงกอยู่ในป่าใหญ่ โชคชะตาบันดาลให้ บู๊ก ต้องฝากชีวิตของไว้ในกำมือของ อิเลียต (ให้เสียงโดย แอชตัน คุชเชอร์) เจ้ากวางจอมกวนร่างผอมกระหร่อง การใช้ชีวิตเยี่ยงสัตว์ป่าจริงๆ จึงเริ่มเปิดฉากขึ้น
ลำพังแค่ดำรงชีวิตในป่าก็ยากอยู่แล้ว แต่เคราะห์ร้ายลูกใหญ่ของ 2 หน่อ ก็กำลังจะมาเยือนอีกหน เมื่ออีก 3 วัน จะถึงฤดูกาลเปิดป่าให้มนุษย์เข้ามาล่าสัตว์เสรี บู๊กและอิเลียต จึงต้องเรียนรู้ที่จะร่วมมือกัน และรวมพลังกับเหล่าสัตว์ป่าทั้งหมดเพื่อยึดครองผืนป่าให้กลับมาสงบสุขตามธรรมชาติให้ได้ งานนี้มิตรภาพที่แท้จริง จะช่วยนำพาให้เอาชนะอุปสรรค อันตราย และห่ากระสุนทั้งปวงได้หรือไม่
== งานพากย์ ==
== เสียงซาวด์แทรก ==
== อ้างอิง ==
== แหล่งข้อมูลอื่น ==
ภาพยนตร์อเมริกัน
ภาพยนตร์แอนิเมชัน
ภาพยนตร์ที่ออกฉายในปี พ.ศ. 2549
ภาพยนตร์ที่ออกฉายในปี พ.ศ. 2550
ภาพยนตร์สำหรับเด็ก
ภาพยนตร์แอนิเมชันโคลัมเบียพิกเจอส์
ปลาสร้อยขาว

ปลาสร้อยขาว เป็นปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Henicorhynchus siamensis อยู่ในวงศ์ปลาตะเพียน (Cyprinidae) มีลักษณะลำตัวเพรียวยาว หัวโตและกลมมน ปากเล็กอยู่เกือบจะสุดจะงอยปาก กึ่งกลางของริมฝีปากมีปุ่มกระดูกยื่นออกมา ไม่มีหนวด เกล็ดมีขนาดใหญ่ ลำตัวสีเงินอมเทา เหนือครีบอกมีจุดสีคล้ำ ครีบหลังเล็ก ครีบหางเว้าลึกและมีจุดประสีคล้ำ โคนครีบหางมีจุดสีจาง  มีขนาดโตเต็มที่ประมาณ 15 เซนติเมตร พบใหญ่สุด 20 เซนติเมตร
ปลาสร้อยขาวมีพฤติกรรมอยู่รวมเป็นฝูงใหญ่ และในฤดูฝนจะมีการอพยพย้ายถิ่นขึ้นสู่ต้นน้ำหรือบริเวณที่น้ำหลากเพื่อวางไข่และหากิน พบในแหล่งน้ำหลาก หนองบึง และแม่น้ำขนาดใหญ่ในภาคกลาง ภาคเหนือ ภาคตะวันออก และภาคอีสานของไทย เป็นปลาเศรษฐกิจที่สำคัญอย่างยิ่งของภาคอีสาน โดยนิยมนำมาทำปลาร้า และทำน้ำปลา เป็นที่มาของน้ำปลารสชาติดี คือ "น้ำปลาปลาสร้อย"
ปลาสร้อยขาวมีชื่อเรียกอื่นในภาษาท้องถิ่นต่าง ๆ เช่น "ปลาส้อยหัวกลม" ในภาษาอีสาน, หรือ "ปลากระบอก" ในภาษาเหนือ นอกจากนี้ยังนิยมเลี้ยงเป็นปลาสวยงามอีกด้วย
==อ้างอิง==
==แหล่งข้อมูลอื่น ==
รูปและข้อมูลปลาสร้อยขาว
สกุลปลาสร้อย
สร้อยขาว
สร้อยขาว
สร้อยขาว
สร้อยขาว
สร้อยขาว
สร้อยขาว
สร้อยขาว
สร้อยขาว
สร้อยขาว
สัตว์น้ำประจำจังหวัดของไทย
ปลาสร้อยน้ำเงิน

ปลาสร้อยน้ำเงิน หรือ ปลาสร้อยปีกแดง ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Cirrhinus  caudimaculatus อยู่ในวงศ์ปลาตะเพียน (Cyprinidae) มีรูปร่างที่เพรียวยาว ท้องป่องออก เหนือครีบหลังหลังช่องปิดเหงือกมีแถบสีน้ำเงิน ครีบหลังค่อนข้างใหญ่ โคนครีบหางมีแต้มสีคล้ำ ครีบหางสีส้มเว้าเป็นแฉกและมีขอบสีเข้ม
มีขนาดประมาณ 25–30 เซนติเมตร มีพฤติกรรมการหากินเช่นเดียวกับปลาในสกุลเดียวกัน หรือปลาในสกุล Henicorhynchus ซึ่งเป็นชื่อพ้องของกันและกัน
พบในลุ่มแม่น้ำเจ้าพระยา บริเวณภาคกลางของประเทศไทย และในลุ่มแม่น้ำโขง
==อ้างอิง==
==แหล่งข้อมูลอื่น==
ข้อมูลปลาสร้อยน้ำเงิน
สร้อยปีกแดง
สร้อยปีกแดง
สร้อยปีกแดง
สร้อยปีกแดง
สร้อยปีกแดง
สร้อยปีกแดง
สร้อยปีกแดง
การติดเชื้อ

การติดเชื้อ (Infection) หมายถึงการเจริญของสิ่งมีชีวิตชนิดอื่นบนร่างกายของโฮสต์ซึ่งก่อให้เกิดอันตรายหรือเกิดโรคได้ จุลชีพก่อโรคจะมีการพยายามใช้ทรัพยากรของโฮสต์ในการเพิ่มจำนวนของตัวเอง จุลชีพก่อโรคจะรบกวนการทำงานปกติของร่างกายโฮสต์ซึ่งอาจทำให้เกิดบาดแผลเรื้อรัง (chronic wound), เนื้อตายเน่า (gangrene), ความพิการของแขนและขา และอาจทำให้เสียชีวิตได้ การตอบสนองของโฮสต์ต่อการติดเชื้อ เรียกว่า การอักเสบ (inflammation) จุลชีพก่อโรคที่ทำให้เกิดการติดเชื้อ มีความหลากหลายเช่นแบคทีเรีย ไวรัส ปรสิต เชื้อรา พรีออน หรือไวรอยด์ ภาวะพึ่งพิงซึ่งกันและกันระหว่างปรสิตและโฮสต์ซึ่งปรสิตได้ประโยชน์แต่โฮสต์เสียประโยชน์นั้นในทางนิเวศวิทยาเรียกว่าภาวะปรสิต (parasitism) แขนงของวิชาแพทยศาสตร์ซึ่งเน้นศึกษาในเรื่องการติดเชื้อและจุลชีพก่อโรคคือสาขาวิชาโรคติดเชื้อ (infectious disease)
การติดเชื้ออาจแบ่งออกเป็นการติดเชื้อปฐมภูมิ (primary infection) คือการติดเชื้อหลังจากการได้รับจุลชีพก่อโรคเป็นครั้งแรก และการติดเชื้อทุติยภูมิ (secondary infection) ซึ่งหมายถึงการติดเชื้อที่เกิดขึ้นหลังหรือระหว่างการรักษาการติดเชื้อปฐมภูมิ
== ดูเพิ่ม ==
สารระงับเชื้อ
รายชื่อโรคติดเชื้อ
โรคติดเชื้อ
Staphylococcus aureus
เส้นทางการติดเชื้อ
== อ้างอิง ==
Vaccine Research Center  Information concerning vaccine research clinical trials for Emerging and re-Emerging Infectious Diseases.
aboutinfections.com
โรคติดเชื้อ
แอ็งกอญีโต

สำหรับเพลงในชื่อเรียกเดียวกันนี้ ดูบทความที่ แอ็งกอญีโต (เพลง)
แอ็งกอญีโต (Incognito) คืออัลบั้มเพลงภาษาฝรั่งเศสของเซลีน ดิออน นักร้องชาวแคนาดา ซึ่งออกจำหน่ายในรัฐเกแบ็ก ประเทศแคนาดา เมื่อวันที่ 8 มีนาคม พ.ศ. 2530 นับเป็นอัลบั้มที่ 13 ของเธอ และเป็นอัลบั้มแรกที่แสดงถึงการเปลี่ยนแปลงของเธอสู่นักร้องระดับสากล โดยไม่กี่ปีในภายหลังเธอก็กลายเป็นนักร้องระดับซูเปอร์สตาร์
== ข้อมูลอัลบั้ม ==
อัลบั้มนี้เริ่มต้นด้วยการเปลี่ยนภาพลักษณ์ใหม่ ดนตรีใหม่ ทีมงานนักแต่งเพลงใหม่ และโปรดิวเซอร์ใหม่ รวมถึงการสังกัดค่ายโซนี มิวสิก ของเซลีน (เป็นอัลบั้มแรกที่ออกจำหน่ายภายใต้เครื่องหมายการค้าของ โซนี มิวสิก)  เพลงในอัลบั้มนี้ส่วนมากเป็นผลงานการประพันธ์ของ Eddy Marnay พร้อมกับนักแต่งเพลงชาวฝรั่งเศส-แคนาดา อีก 2 คนคือ ลุก ปลามงดง ซึ่งเซลีนได้ร่วมงานในภายหลังในอัลบั้ม ดียงชองเตอปลามงดง
อัลบั้มนี้ได้รับดับเบิลพลาตตินัมสำหรับยอดขายมากกว่า 200,000 แผ่นในแคนาดา เซลีนได้รับรางวัลเฟลิกซ์ 4 รางวัล ในเกแบ็ก มีซิงเกิลที่ติดอันดับ 1 ใน 10 ถึง 6 เพลง อันได้แก่ "องทราแวร์เซิงมีรัวร์" (อันดับที่ 2), "แอ็งกอญีโต" (อันดับที่ 1), "โลลีตา (โทรเฌินปูแรเม)" (อันดับที่ 1), "กอเมิงเกอร์ฟรัว" (อันดับที่ 1), "เดลีฟวร์-มัว" (อันดับที่ 4) และ "ดาบอร์ แซกัวลามูร์?"(อันดับที่ 1) "เดลีฟวร์-มัว" ได้นำมาร้องใหม่อีกครั้งโดยนักร้องชาวฝรั่งเศส อาลิซาเบธ เดลี ในอัลบั้ม เลิฟอินเดอะแชโดวส์
เพลง "Partout je te vois" ได้นำมาปรับปรุงเนื้อร้องเป็นภาษาอังกฤษในชื่อว่า "แฮฟอะฮาร์ต" อันเป็นส่วนหนึ่งของอัลบั้ม ยูนิซัน ที่ออกจำหน่ายใน พ.ศ. 2533
แอ็งกอญีโต มีรายชื่อเพลงแตกต่างกัน โดยที่จำหน่ายในฝรั่งเศส เมื่อวันที่
ปลามะไฟ

ปลามะไฟ (Stoliczkae's barb; ) ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า ในวงศ์ปลาตะเพียน (Cyprinidae)  มีลำตัวทรงสี่เหลี่ยมป้อมเล็กน้อย หัวสั้น ตาและปากมีขนาดเล็ก ไม่มีหนวด เกล็ดใหญ่ ลำตัวสีเงิน เหนือครีบอกและโคนครีบหางมีแต้มสีคล้ำ ตัวผู้ในฤดูผสมพันธุ์จะมีสีแดงเหลือบบนลำตัว ครีบใสมีสีแดงแต้ม และมีแถบสีคล้ำเล็กน้อย
เป็นปลาขนาดเล็ก มีความยาวประมาณ 5 เซนติเมตร
มีพฤติกรรมชอบอยู่รวมตัวเป็นฝูงในแหล่งน้ำลำธารที่ไหลเชี่ยวบนภูเขาในลุ่มแม่น้ำสาละวินและลุ่มแม่น้ำโขง แต่ในฤดูผสมพันธุ์ตัวผู้จะมีนิสัยดุร้าย และมีอาณาเขตของตนเอง
เป็นปลาที่มีสีสันและลวดลายสวยงาม จึงนิยมเลี้ยงเป็นปลาสวยงาม มีชื่อเรียกในวงการปลาสวยงามว่า "ปลาตะเพียนจุด", นอกจากนี้ยังมีชื่อเรียกอื่น ๆ อีก เช่น "ปลาเสือภูเขา" หรือ "ปลามุมหมาย" นอกจากนี้แล้วปลามะไฟยังมีความคล้ายคลึงกันมากกับปลาอีกชื่อหนึ่งในสกุลเดียวกัน คือ P. ticto (Tic-tac-toe barb, Two-spot barb) ซึ่งอาจจะเป็นชื่อพ้องกันก็ได้ และมีรายชื่ออยู่ในบัญชีแดงของสหภาพเพื่อการอนุรักษ์ธรรมชาติ หรือ IUCN Red List จัดอยู่ในสิ่งมีชีวิตที่มีความเสี่ยงต่ำต่อการสูญพันธุ์หรือ LC
==อ้างอิง==
== แหล่งข้อมูลอื่น ==
รูปและข้อมูลปลามะไฟ
มะไฟ
มะไฟ
มะไฟ
วงศ์ปลาตะเพียน
มะไฟ
มะไฟ
มะไฟ
วัดทองทั่ว

วัดทองทั่ว เป็นวัดเก่าแก่ในเทศบาลตำบลพลับพลานารายณ์ ตำบลคลองนารายณ์ อำเภอเมือง จังหวัดจันทบุรี ตั้งอยู่ห่างจากตัวจังหวัดไปทางทิศตะวันออกไปประมาณ 4-5 กิโลเมตร และเป็นโบราณสถานขึ้นทะเบียนของกรมศิลปากร ทะเบียนเลขที่ 0007072 วัดทองทั่วตั้งอยู่ใกล้โบราณสถานเมืองเพนียด ซึ่งมีความสัมพันธ์กับอารยธรรมขอมโบราณ โดยมีหลักฐาน จากโบราณวัตถุที่ค้นพบ และมี วัดเพนียด ซึ่งเป็นวัดเก่าแก่อยู่ห่างจากวัดทองทั่วทางทิศใต้ไปประมาณ 400 เมตร
== ประวัติ  ==
วัดทองทั่วก่อตั้งขึ้นเมื่อปี พ.ศ. 2310 และเมื่อ พ.ศ. 2318 ได้รับพระราชทาน วิสุงคามสีมา เพื่อรับรองว่าวัดทองทั่วเป็นวัดสมบูรณ์ตามพระราชบัญญัติลักษณะปกครองคณะสงฆ์ ร.ศ.121 โดยกรมการศาสนา
ในสมัยกรุงศรีอยุธยาหลังเสียกรุงครั้งที่สอง สมเด็จพระเจ้าตากสินมหาราช ได้มารวบรวมกำลังไพร่พลเพื่อกู้อิสรภาพที่เมืองจันทบุรี เมื่อทรงกู้อิสรภาพได้สำเร็จ ก็คงจะมีความผูกพันกับวัดทองทั่ว พระราชทานวิสุงคามสีมาแก่วัดทองทั่ว และอาจจะสถาปนาวัดทองทั่วขึ้นเป็นพระอารามหลวง เพราะวัดทองทั่วมีใบสีมารอบพระอุโบสถหลังเก่าของวัดทั้ง 8 ทิศเป็นใบสีมาคู่ ซึ่งมีแต่พระอารามหลวงเท่านั้นจึงจะตั้งใบสีมาคู่ได้ และหลักฐานอีกชิ้นที่ได้ระบุความเป็นมาของวัดทองทั่ว คือเอกสารที่เก็บไว้ในหอจดหมายเหตุแห่งชาติ เป็นเอกสารในรัชสมัยของรัชกาลที่ 5 "ศ.12/25 รายงานถึงมณฑลจันทบุรี ร.ศ. 118" โดยพระสุคุณคณาภรณ์ (ม.ร.ว.ชื่น นพวงศ์) ซึ่งต่อมาได้เป็นพระวชิรญาณวงศ์ ดำรงตำแหน่งเป็น สมเด็จพระสังฆราชเจ้าที่สมเด็จพระจุลจอมเกล้าเจ้าอยู่หัว โปรดเกล้าให้มาจัดการศึกษาในเมืองจันทบุรี เมื่อร.ศ. 116 (พ.ศ. 2441) ซึ่งขณะนั้นอยู่ในตำแหน่งผู้อำนวยการการศึกษามณฑลจันทบุรี
== ถาวรวัตถุ ==

===พระอุโบสถหลังเก่า===
โครงสร้างศิลปะเดิมอยู่ในสมัยอยุธยา แต่ในปัจจุบันได้มีการต่อเติมเปลี่ยนแปลง และตามประวัติของวัดเจ้าอาวาสทุกรูปที่เคยปกครองวัด ได้มีการบูรณะซ่อมแซมพระอุโบสถ (หลังเก่า)  ทำให้ศิลปะเดิมเลือนหายไปและศิลปะใหม่ก็ถูกสร้างแทนที่ไปตามสมัยนิยมนั้นๆ
===พระประธานในพระอุโบสถ===
พระพุทธสุวรรณมงคลศากยมุนีศรีสรรญเพชร (หลวงพ่อทอง) เป็นพระพุทธรูปเก่าแก่ คู่มากับพระอุโบสถ (หลังเก่า) ตามหลักฐานการสร้างวัด และในปัจจุบันได้ประดิษฐานอยู่ในพระอุโบสถ (หลังเก่า)
== อ้างอิง ==
หนังสือ เมืองเพนียด ที่ระลึกแจกฟรีในงานพระราชทานเพลิงศพ พระครูสุวัตถิ์ธรรมวิจิตร อดีตเจ้าอาวสวัดทองทั่ว
== แหล่งข้อมูลอื่น ==
เว็บไซต์ทางการของวัดทองทั่ว จันทบุรี 
ทองทั่ว
โบราณสถานในจังหวัดจันทบุรี